钦定古今图书集成/理学汇编/经籍典/第123卷 > 朱子全书二 > 《君奭》
## 钦定古今图书集成/理学汇编/经籍典/第123卷 > 朱子全书二 > 《君奭》

显道问“召公不悦”之意。曰：“召公不悦，只是《小序》恁地
说，里面却无此意。这只是召公要去后，周公留他，说
道朝廷不可无老臣。”又问：“‘又曰’等语不可晓。”曰：“这个
只是大纲绰得个意脉子，便恁地说。不要逐个字去
讨，便无理会。这个物事难理会。”又曰：“‘弗吊’，只当作去
声读。”

右语类一条

召公不悦，盖以为周公归政之后，不当复留而已，亦
老而当去，故周公言二人不可不留之意。又历道古
今圣贤倚赖老成以固其国家之事。又曰：“予不惠若
兹多诰，予惟用闵于天越民。”只此便见周公之心，每
读至此，未尝不喟然太息也。

此条答徐元聘